**Spr. 232/2022**

**VÝZVA NA PREDKLADANIE PONUKY**

pre zákazku s nízkou hodnotou nižšieho rozsahu podľa § 117 zákona č. 343/2015 Z. z.

o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

1. **Identifikácia verejného obstarávateľa**:

Názov: Kancelária Najvyššieho správneho súdu Slovenskej republiky

Sídlo: Trenčianska 56/A

821 09 Bratislava 3

IČO: 53857097

DIČ: 2121511700

Kontaktná osoba: Ing. Jana Kavčiaková

Tel: 0905377496

E-mail: janka.kavciakova@nssud.sk

**2. Zatriedenie obstarávacieho subjektu podľa zákona o verejnom obstarávaní**:

Verejný obstarávateľ podľa § 7 ods. 1 písm. a) zákona o verejnom obstarávaní.

**3. Názov zákazky podľa verejného obstarávateľa**:

Zabezpečenie činností v oblasti bezpečnosti a ochrany zdravia pri práci, pracovnej zdravotnej služby a ochrany pred požiarmi.

**4. Druh zákazky:**

Poskytnutie služby.

**5. Hlavné miesto** **poskytnutia služieb:**

Miestom poskytnutia služieb je sídlo verejného obstarávateľa uvedené v bode 1. tejto výzvy.

**6. Výsledok verejného obstarávania:**

* typ zmluvy:

Výsledkom verejného obstarávania bude uzatvorenie rámcovej zmluvy na predmet zákazky na obdobie 24 mesiacov, a to od **01. júla 2022 do 30. júna 2024.**

Rámcová zmluva nebude zaväzovať verejného obstarávateľa objednávať žiadne alebo vopred určené množstvo predmetu zákazky.

Rámcová zmluva nadobúda platnosť dňom podpisu obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv.

* lehota na realizáciu zákazky:

Objednávky na plnenie z rámcovej zmluvy sa budú uplatňovať priebežne počas trvania rámcovej zmluvy na základe aktuálnych potrieb verejného obstarávateľa.

* platobné podmienky:

Faktúra *-* musí spĺňať náležitosti daňového dokladu; musí byť vystavená v mene euro; je potrebné ju doručiť na adresu sídla verejného obstarávateľa podľa bodu 1. tejto výzvy.

Dodací list / preberací protokol *–* súčasťou faktúry musí byť samostatne doložený doklad, ktorý potvrdzuje, že došlo k poskytnutiu služby v zmluvne dohodnutom rozsahu a obsahu; prevzatie potvrdzuje oprávnený zástupca verejného obstarávateľa svojím podpisom.

Splatnosť faktúry – 30 dní odo dňa doručenia faktúry.

**7. Opis predmetu zákazky**:

Predmetom zákazky je odplatné poskytovanie služieb počas dĺžky trvania rámcovej zmluvy v oblasti ochrany pred požiarmi, bezpečnosti a ochrany zdravia pri práci a pracovnej zdravotnej služby v rozsahu podľa Prílohy č. 1 tejto výzvy.

**8. Spoločný slovník obstarávania (CPV)**:

CPV podľa slovníka

71317000-3 Poradenské služby pre oblasť ochrany a kontroly pred nebezpečím

71317100-4 Poradenské služby pre oblasť ochrany a kontroly pred požiarom a

výbuchom

71317200-5 Služby súvisiace s ochranou zdravia a bezpečnosťou pri práci

71317210-8 Poradenské služby týkajúce sa ochrany zdravia a bezpečnosti pri práci

**9. Predpokladaná hodnota zákazky v eur bez DPH:**

Neprekročiteľný finančný limit zákazky s nízkou hodnotou je 12 744,00 eur bez DPH.

**10. Hlavné podmienky financovania a platobné dojednania**:

Cena za predmet zákazky musí byť stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 uvedeného zákona založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

Navrhovaná cena musí byť vyjadrená v eurách v súlade so zákonom č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení neskorších predpisov, vyhláškou Ministerstva hospodárstva Slovenskej republiky č. 97/2008 Z. z. a vyhláškou Ministerstva financií Slovenskej republiky č. 75/2008 Z. z.

Návrh ceny musí obsahovať všetky predpokladané náklady spojené s plnením predmetu zákazky.

Pri tvorbe cenovej ponuky je potrebné zohľadniť aj primeranosť jej stanovenia s ohľadom na vzniknuté náklady, primeranosť zisku, či lehotu dodania.

Verejný obstarávateľ požaduje predložiť vyplnenú / nacenenú Prílohu č. 4 tejto výzvy vo formáte XLS a PDF pri zohľadnení opisu predmetu zákazky.

**11. Podmienky účasti**:

Uchádzač preukáže splnenie podmienok účasti predložením:

* dokladu o oprávnení poskytovať predmet zákazky – sken dokumentu alebo potvrdenie o zápise do zoznamu hospodárskych subjektov (postačí odkaz na stránku uvo.gov.sk),
* zoznamu poskytnutých služieb rovnakých alebo obdobných ako je predmet zákazky za predchádzajúce 3 roky odo dňa zaslania tejto výzvy s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní, ktorou uchádzač preukáže odbornú spôsobilosť k predmetu zákazky, min. 1 zákazku v hodnote min. 5 000,00 eur bez DPH.

**12. Kritérium / kritériá na vyhodnotenie ponúk a pravidlá ich uplatnenia**:

Jediným kritériom na vyhodnotenie ponúk v rámci tohto verejného obstarávania je najnižšia celková cena s DPH za celý predmet zákazky.

Spôsob uplatnenia kritérií:

Všetky ceny a hodnoty Návrhu na plnenie kritérií musia byť zaokrúhlené na dve desatinné miesta a nesmú byť vyjadrené číslom „0“, ani záporným číslom.

Celková cena za predmet zákazky v eur s DPH uvedená v Návrhu na plnenie kritérií reflektuje všetky náklady spojené s poskytnutím služby.

Celková cena za poskytnutie služby musí byť stanovená ako konečná, vrátane všetkých nákladov.

Cena musí zahŕňať všetky ekonomicky odôvodnené náklady na predmet zákazky a primeraný zisk.

V prípade uchádzača, ktorý je platcom DPH, bude hodnotená cena vrátane DPH. V prípade  uchádzača, ktorý nie je platcom DPH, bude hodnotená uvedená celková suma. V prípade, že  uchádzač nie je platcom DPH, upozorní na túto skutočnosť a uvedie konečnú sumu v eur.

**13. Lehota na predkladanie ponúk uplynie dňa:** 24. júna 2022 do 15:00 hod.

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**14. Spôsob a miesto na predloženie ponúk**:

Verejný obstarávateľ neumožňuje záujemcom predložiť variantné riešenia.

Uchádzač predloží ponuku písomne v elektronickej forme prostredníctvom komunikačného rozhrania JOSEPHINE.

Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických / právnických osôb vystupujúcich voči verejnému obstarávateľovi spoločne.

**15. Požadovaný obsah ponuky**:

Ponuka musí byť vyhotovená vo  forme, ktorá zabezpečí trvalé zachytenie jej obsahu nezmazateľným atramentom rukopisu, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.

Verejný obstarávateľ odporúča, aby v prípade predloženia ponuky v písomnej forme boli všetky strany originálu ponuky parafované osobou, resp. osobami podpisujúcimi ponuku. Verejný obstarávateľ odporúča, aby záujemca všetky strany ponuky očísloval a ponuku pevne zviazal.

Ak ponuka obsahuje dôverné informácie a/alebo informácie, ktoré sú obchodným tajomstvom podľa platných právnych noriem Slovenskej republiky (ďalej len dôverné informácie, resp. informácie, ktoré sú obchodným tajomstvom), záujemca ich v ponuke viditeľne označí. Verejný obstarávateľ odporúča záujemcovi vypracovať „Zoznam všetkých informácií, ktoré sú dôverné, resp. sú obchodným tajomstvom“ (a  ktoré sú v ponuke záujemcu) s identifikáciou čísla strany, odseku, bodu a textu obsahujúceho informácie, ktoré sú dôverné, resp. sú obchodným tajomstvom.

Uchádzač predloží ponuku na celý predmet zákazky.

Ponuka musí obsahovať minimálne tieto dokumenty:

* Doklad o oprávnení poskytovať predmet zákazky – sken dokumentu alebo potvrdenie o zápise do zoznamu hospodárskych subjektov (postačí odkaz na stránku uvo.gov.sk).
* Čestné prehlásenia tvoriace Prílohy č. 2 a č. 3 tejto výzvy, podpísané oprávnenou osobou uchádzača.
* Zoznam poskytnutých služieb rovnakých alebo obdobných ako je predmet zákazky.
* Cenovú ponuku – Návrh na plnenie kritérií (na celý predmet zákazky) podľa Prílohy č. 4 tejto výzvy.
* Úspešný uchádzač pred podpisom zmluvy je povinný predložiť platné osvedčenia a povolenia, oprávnenia resp. súhlasy udelené príslušnými inštitúciami / orgánmi vzťahujúce sa na všetky vykonávané činnosti v súlade s predmetom zákazky, vrátane preukázania odbornej spôsobilosti osôb, ktoré budú tieto činnosti u verejného obstarávateľa vykonávať, a to pre každú z týchto činností (napr. osvedčenie bezpečnostného technika alebo autorizovaného bezpečnostného technika, osvedčenie o odbornej spôsobilosti technika požiarnej ochrany alebo špecialistu požiarnej ochrany a pod.)

**16. Vyhodnotenie ponúk**:

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená rámcová zmluva.

**17. Jazyk, v ktorom možno predložiť ponuky**:

Slovenský jazyk

**18. Dátum zaslania výzvy na predkladanie ponúk**: 20. júna 2022

**19. Ďalšie informácie verejného obstarávateľa**:

* verejný obstarávateľ si vyhradzuje právo nevybrať ani jednu z predložených cenových ponúk a zrušiť použitý postup zadávania zákazky;
* uchádzač vypracovaním a predložením konkrétnej cenovej ponuky na vyššie uvedený predmet zákazky akceptuje bezvýhradne všetky podmienky a požiadavky verejného obstarávateľa, ktoré stanovil v tejto výzve na predkladanie cenovej ponuky;
* uchádzač zároveň prehlasuje, že disponuje súhlasom alebo iným právnym základom podľa platných právnych predpisov na ochranu osobných údajov na to, že v rámci prieskumu trhu poskytuje verejnému obstarávateľovi osobné údaje dotknutých osôb a že je schopný na žiadosť verejného obstarávateľa kedykoľvek predmetný súhlas alebo iný právny základ predložiť.

V Bratislave, dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JUDr. Zuzana Kyjac, PhD.

vedúca Kancelárie Najvyššieho správneho súdu

Slovenskej republiky

Prílohy:

Príloha č. 1 – Opis predmetu zákazky

Príloha č. 2 – Čestné vyhlásenie

Príloha č. 3 – Čestné vyhlásenie o neprítomnosti konfliktu záujmov záujemcu/uchádzača

Príloha č. 4 – Návrh na plnenie kritérií

Príloha č. 5 – Návrh rámcovej zmluvy

**Príloha č. 1 výzvy**

**OPIS PREDMETU ZÁKAZKY**

**Opis predmetu zákazky na zabezpečenie činností v oblasti bezpečnosti a ochrany zdravia pri práci, pracovnej zdravotnej služby a ochrany pred požiarmi**

Kancelária Najvyššieho správneho súdu Slovenskej republiky vyhlasuje verejné obstarávanie, predmetom ktorého bude odplatné poskytovanie služieb počas dĺžky trvania zmluvy v oblasti bezpečnosti a ochrany zdravia pri práci, pracovnej zdravotnej služby a ochrany pred požiarmi.

Dĺžka trvania zmluvy: 2 roky

Predpokladaný počet zaškolených / preškolených osôb počas trvania zmluvy: 200

Predmet zákazky / zmluvy:

* zabezpečovať pre objednávateľa **preventívne a ochranné služby**, ktorými sa rozumie **bezpečnostno-technická služba a pracovná zdravotná služba** (ďalej aj len „služby“). Účelom poskytovania služieb je **a)** poradenstvo v oblasti úloh pri zaisťovaní bezpečnosti a ochrany zdravia pri práci (ďalej len „BOZP“) podľa príslušných ustanovení zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „zákon o BOZP“) a **b)** vykonávanie zdravotného dohľadu pre zamestnancov a poskytovanie odborných a poradenských činností zamestnávateľovi (ďalej len „PZS“) na plnenie jeho povinností podľa § 30 ods. 1 písm. a) až d), f), k) až m) zákona č. 355/2007 Z. z.o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon o ochrane zdravia“) v oblasti ochrany a podpory zdravia pri práci a **plnenie úloh a povinností na úseku ochrany pred požiarmi** (ďalej len „ochrana pred požiarmi“ alebo „OPP“), ktoré upravujú príslušné ustanovenia zákona č. 314/2001 Z. z. o ochrane pred požiarmi v znení neskorších predpisov (ďalej len „zákon o OPP“), a to podľa požiadaviek a potrieb objednávateľa;
* činnosti budú vykonávané v zmysle predmetu plnenia zmluvy na základe platných osvedčení, povolení, resp. súhlasov udelených príslušnými orgánmi a tieto dokumenty budú udržiavané v platnosti počas celú dobu trvania zmluvného vzťahu;
* povinnosti vyplývajúce z predmetu plnenia zmluvy budú zabezpečované odborne spôsobilými osobami (napr. na úseku služieb OPP technik požiarnej ochrany, na úseku BOZP bezpečnostný technik a na úseku PZS lekár PZS / verejný zdravotník);
* vykonanie vstupného auditu (zameraného na zistenie informácií potrebných pre optimálny výkon poskytovaných služieb) s navrhnutím opatrení a vypracovanie / aktualizácia kompletnej dokumentácie pre oblasti služieb a ochrany pred požiarmi v súlade s platnými právnymi predpismi podľa špecifických podmienok objednávateľa;

V oblasti BOZP:

* zaistenie bezpečnostno-technickej služby (autorizovaný bezpečnostný technik) podľa § 21 zákona o BOZP ako kontrolný a poradný orgán zamestnávateľa / objednávateľa;
* výkon činnosti bezpečnostného technika, výchova a vzdelávanie v oblasti BOZP, odborná, kontrolná a poradenská činnosť;
* vypracovávanie plánov školení z oblastí BOZP;
* vykonávanie periodických oboznamovaní a informovaní zamestnancov o predpisoch z oblasti BOZP;
* vykonávanie vstupných oboznamovaní a informovaní zamestnancov o predpisoch z oblasti BOZP, vrátane výchovy a vzdelávania;
* vykonávanie komplexných previerok stavu BOZP na všetkých pracoviskách v lehotách stanovených v predpisoch z oblasti BOZP alebo interných normách;
* vedenie evidencie pracovných úrazov, chorôb z povolania, havárií technických zariadení;
* zisťovanie príčiny vzniku pracovných úrazov a zúčastňovanie sa na vyšetrovaní pracovných úrazov;
* vypracovávanie, vedenie a aktualizácia príslušnej dokumentácie BOZP v súlade s predpismi z oblasti BOZP, najmä organizačnej smernice BOZP, smernice pre poskytovanie osobných ochranných pracovných prostriedkov, smernice na zabezpečenia nebezpečných činností;

V oblasti PZS:

* poskytovanie PZS zamestnávateľovi / objednávateľovi pre zamestnancov a zaistenie odborných poradenských služieb v oblasti ochrany zdravia pri práci výkonom zdravotného dohľadu;
* hodnotenie faktorov práce a pracovného prostredia a spôsobu vykonávania práce z hľadiska ich možného vplyvu na zdravie zamestnancov;
* zisťovanie expozície zamestnancov faktorom práce a pracovného prostredia a ich možné kombinované účinky na zdravie;
* hodnotenie zdravotných rizík, ktoré ohrozujú zdravie zamestnancov pri práci v súlade s expozíciou, zabezpečenie objektivizácie týchto faktorov;
* vypracovanie posudkov o riziku a kategorizácie pracovných činností – pravidelné hodnotenie zdravotného rizika a aktualizácia kategorizácie prác z hľadiska zdravotných rizík (min. 1x za 18 mesiacov pri prácach zaradených do 2. kategórie) a v prípade zmien s vypracovaním písomného záznamu;
* vypracovávanie prevádzkových poriadkov a ich aktualizáciu;
* navrhovanie zamestnávateľovi / objednávateľovi opatrenia na zníženie alebo odstránenie rizika, upozorňovanie zamestnávateľa / objednávateľa na prácu so zvýšenou mierou zdravotného rizika;
* vypracovávanie interných smerníc pre osobitné činnosti, napr. práca so zobrazovacími jednotkami, manipulácia s bremenami, smernica na zabezpečenie a vykonávanie lekárskych preventívnych prehliadok, traumatologický plán a pod.;
* podporovanie prispôsobovania práce a pracovných podmienok zamestnancom z hľadiska ochrany zdravia;
* poskytovanie primeraného poradenstva zamestnávateľovi / objednávateľovi a zamestnancom objednávateľa pri
  + - plánovaní a organizácii práce a odpočinku zamestnancov, vrátane usporiadania pracovísk a pracovných miest a spôsobu výkonu práce z hľadiska ochrany zdravia,
    - ochrane zdravia pred nepriaznivým vplyvom faktorov práce a pracovného prostredia alebo technológií, ktoré sa používajú alebo plánujú používať,
    - ochrane pred chorobami z povolania a ochoreniami súvisiacimi s prácou,
    - pri kladnom ovplyvňovaní zdravia, hygiene, fyziológii práce, psychológii práce a ergonómii;
* zabezpečovanie školení o poskytovaní predlekárskej prvej pomoci pre jednotlivé faktory práce a pracovného prostredia, kde to vyžaduje legislatíva;
* vykonávanie úloh PZS zabezpečí odbornými zdravotníckymi pracovníkmi kvalifikovanými na výkon PZS;
* realizácia predmetu výkonu činností PZS formou
* telefonických, osobných a písomných konzultácií,
* vypracovávania písomných dokumentácií, dokladov,
* prednášok, školení,
* osvetovej činnosti.
* vykonávať osobné konzultácie, prednášky, školenia a osvetovú činnosť.

V oblasti OPP:

* zaistenie funkcie technika požiarnej ochrany (ďalej aj „TPO“) v zmysle zákona o OPP a v zmysle vyhlášky Ministerstva vnútra Slovenskej republiky č. 121/2002 Z. z. o požiarnej prevencii v znení neskorších predpisov ako stálu službu, vrátane účasti TPO pri kontrolách zo strany štátneho požiarneho dozoru;
* vykonávanie preventívnych protipožiarnych prehliadok v objektoch objednávateľa;
* určenie miesta so zvýšeným nebezpečenstvom vzniku požiaru a počtu členov protipožiarnych hliadok;
* vykonávanie školení novoprijatých zamestnancov, vedúcich zamestnancov a ostatných zamestnancov, zamestnancov zabezpečujúcich ochranu pred požiarmi v mimopracovnom čase v termínoch stanovených legislatívnymi predpismi;
* aktualizácia, vedenie a udržiavanie dokumentácie ochrany pred požiarmi v súlade so skutočným stavom;
* vykonávanie odbornej a poradenskej činnosti;
* príprava, organizácia a vyhodnotenie cvičných požiarnych poplachov;
* usmernenie, organizácia a kontrola plnenia povinností vyplývajúcich z predpisov z oblasti OPP;
* určenie požiadavky protipožiarnej bezpečnosti pri zmene užívania stavieb;
* zastupovanie objednávateľa a účasť pri požiarnych kontrolách zo strany štátneho dozoru;

**Príloha č. 2 výzvy**

**ČESTNÉ VYHLÁSENIE**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

Ako uchádzač v predmetnom postupe zadávania zákazky týmto čestne vyhlasujem, že som oprávnený dodávať tovar, ktorý je predmetom zákazky a nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Zároveň ako uchádzač v predmetnom postupe zadávania zákazky vyhlasujem, že v prípade, ak ako uchádzač nezabezpečujem plnenie predmetu zákazky prostredníctvom vlastných kapacít (t. j. zamestnancami uchádzača, osobami vykonávajúcimi činnosť pre uchádzača na základe dohôd v zmysle zákona č. 311/2001 Z. z. Zákonník práce v znení neskorších predpisov), osoby, ktorých kapacity využijem, budú k dispozícii počas celého trvania zmluvného vzťahu a tieto osoby sú oprávnené dodávať tovar vo vzťahu k tej časti zákazky, na ktorú boli kapacity uchádzačovi poskytnuté a tieto osoby nemajú uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ......................................, dňa ...........................................

...............................................

podpis štatutárneho orgánu /

osoby oprávnenej konať za uchádzača

**Príloha č. 3 výzvy**

**ČESTNÉ VYHLÁSENIE**

**o neprítomnosti konfliktu záujmov záujemcu / uchádzača**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

**ČESTNE VYHLASUJEM,**

že v súvislosti s uvedeným postupom zadávania vyššie uvedenej zákazky

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 zákona o verejnom obstarávaní akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. som neposkytol a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov, alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ......................................, dňa ...........................................

................................................

podpis štatutárneho orgánu /

osoby oprávnenej konať za uchádzača

**Príloha č. 4 výzvy**

**NÁVRH NA PLNENIE KRITÉRIÍ**

Obchodné meno uchádzača: ..................................................................

Adresa uchádzača: ..................................................................

..................................................................

IČO: ..................................................................

DIČ: ..................................................................

|  |  |  |  |  |  |  |
| --- | --- | --- | --- | --- | --- | --- |
| Opis predmetu zákazky - činnosť | Merná jednotka | Počet | Mesačný paušál v eur bez DPH | Cena celkom v  eur  bez DPH | Mesačný paušál v eur  s DPH | Cena celkom v eur  s DPH |
| Zabezpečenie činností v oblasti BOZP, PZS a OPP v rozsahu opisu predmetu zákazky | mesiac | 24 |  |  |  |  |

V prípade, ak uchádzač nie je platiteľom DPH, túto informáciu uvedie.

Čestne vyhlasujem, že uvedené údaje sú pravdivé a sú v súlade s predloženou ponukou.

V .............................., dňa ................................

...................................................................

priezvisko, meno, titul a podpis štatutárneho zástupcu uchádzača